|  |  |
| --- | --- |
| ORG157 | **OBČINA RIBNICA**  Občinska uprava  Gorenjska cesta 3, 1310 Ribnica, Slovenija, Telefon: 01/ 837 20 00  Faks: 01/ 836 10 91, E-pošta: obcina@ribnica.si |

Številka: 007/0006/2016

Datum: 14.11.2016

**Občinski svet Občine Ribnica**

**Zadeva: Sprejem Odloka o ravnanju s komunalnimi odpadki ter drugimi vrstami odpadkov iz gospodinjstev v občini Ribnica, 2. obravnava**

|  |  |
| --- | --- |
| Naslov: | Odlok o ravnanju s komunalnimi odpadki ter drugimi vrstami odpadkov iz gospodinjstev v občini Ribnica, 2. obravnava |
| Predlagatelj: | Jože Levstek, župan |
| Pripravila: | Občinska uprava Občine Ribnica, mag. Irena Marn, višja svetovalka,  JKP Komunala Ribnica d.o.o., Bojan Trdan, direktor |
|  |  |
| Pravne podlage: | * 8. in 32. člen Statuta občine Ribnica (Uradni list RS, št. 17/12), * 21. člen Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF in 14/15 – ZUUJFO), * 149. člen Zakon o varstvu okolja  (Uradni list RS, št. [39/06](http://www.uradni-list.si/1/objava.jsp?sop=2006-01-1682) – uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) – ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890)– ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085), [30/16](http://www.uradni-list.si/1/objava.jsp?sop=2016-01-1264) ), * 17., 26., 202. člen Zakona o prekrških (Uradni list RS, št. 29/11 – uradno prečiščeno besedilo, 21/13, 111/13 in 32/16), * 3. člen Odloka o gospodarskih javnih službah v Občini Ribnica (Uradni list RS, št. 35/95 in 37/98). |
|  |  |
| Finančne posledice: | Sprejem Odloka o ravnanju s komunalnimi odpadki v Občini Ribnica, v 2. obravnavi ne bo dodatno obremenil proračuna. Občina ima že sedaj zagotovljena sredstva za sanacijo divjih odlagališč, in sicer v letu 2016 na proračunski postavki 1503 – Sanacija črnih odlagališč v višini 2.600 EUR. Približno v enakem obsegu se bodo sredstva zagotavljala tudi v naslednjih letih. |
|  |  |
| Besedilo členov: | Priloženo je besedilo predloga Odloka o ravnanju s komunalnimi odpadki ter drugimi vrstami odpadkov iz gospodinjstev v Občini Ribnica |
|  |  |
| Predlog sklepa: | **Občinski svet občine Ribnica sprejme ODLOK o ravnanju s komunalnimi odpadki ter drugimi vrstami odpadkov iz gospodinjstev v občini Ribnica v 2. obravnavi.** |

**OBRAZLOŽITEV:**

Občinski svet Občine Ribnica je na svoji 9.  redni seji, ki je bila v četrtek,  14. 7. 2016, obravnaval Odlok o ravnanju s komunalnimi odpadki ter drugimi vrstami odpadkov iz gospodinjstev v občini Ribnica v 1. obravnavi. Predlogu odloka sta bila na pobudo Odbora za okolje in prostor ter Statutarno pravne komisije podani dve spremembi predloga odloka, in sicer:

1. *V 2. odstavku 11. člena se druga in tretja alineja dopolnita z "zabojnikom volumna 360 l".*
2. *V 7. točki 1. odstavka 53. člena Odloka o ravnanju s komunalnimi odpadki ter drugimi vrstami odpadkov iz gospodinjstev v občini Ribnica se za besedo »zabojnike« doda beseda »ne«.*

Odlok o ravnanju s komunalnimi odpadki ter drugimi vrstami odpadkov iz gospodinjstev v občini Ribnica je bil sprejet v 1. obravnavi, skupaj z obema podanima predlogoma obeh odborov.

V vmesnem času se je pokazala še potreba po spremembi, in sicer navedba prepovedi v osmem odstavku 27. člena Odloka. Tako prvotno določbo osmega odstavka »Kakršnokoli odlaganje poleg zabojnikov je prepovedano.« nadomeščajo taksativno naštete naslednje prepovedi:

1. *Na ekološkem otoku je prepovedano:*
   1. *brskati po zabojnikih in iz njih odnašati odložene odpadke,*
   2. *razmetavati odpadke ali drugače onesnaževati okolico ekološkega otoka,*
   3. *kakršnokoli odlaganje poleg zabojnikov,*
   4. *poškodovati zabojnike,*
   5. *lepiti plakate in obvestila na zabojnike, pisati, risati po njih ali jih barvati.*

Hkrati se, glede na te prepovedi, dopolni tudi 52. člen Odloka, kjer so določene kazenske določbe za uporabnike, in sicer se doda nov sedmi odstavek.

Dodatno je občinska uprava prejela smiselne pripombe s strani enega izmed upravnikov večstanovanjskih stavb, in sicer, da so upravniki tudi uporabniki storitev javne službe, vendar so to predvsem v primeru, da so pooblaščeni s strani etažnih lastnikov. Na tej podlagi se tako spremenita devetnajsta točka 3. člena ter peta alineja prvega odstavka 9. člena Odloka, in sicer se besedilu »upravniki večstanovanjskih stavb« doda besedilo, tako da se glasi: »upravniki večstanovanjskih stavb v imenu etažnih lastnikov«.

Tako se devetnajsta točka 3. člena Odloka glasi:

* + 1. ***Uporabniki storitev javne službe*** *(v nadaljevanju: uporabniki) so pravne osebe in fizične osebe, ki opravljajo samostojno dejavnost (samostojni podjetniki), društva in druge ustanove, upravniki večstanovanjski stavb v imenu etažnih lastnikov, ter fizične osebe, ki so lastniki, najemniki oziroma uporabniki stanovanjskih, počitniških, poslovnih in drugih prostorov ter površin.*

Spremenjena peta alineja prvega odstavka 9. člena Odloka pa se glasi:

* *upravniki večstanovanjskih stavb v imenu etažnih lastnikov,*

Vse ostale določbe Odloka ostanejo nespremenjene, obrazložitev je pripravljena skladno z določbami 98. člena Poslovnika o delu Občinskega sveta Občine Ribnica.

župan

Jože Levstek

**Priloga:**

1. Odlok o ravnanju s komunalnimi odpadki ter drugimi vrstami odpadkov iz gospodinjstev v občini Ribnica – Predlog z vidnimi spremembami v 3., 9., 27. in 52. členu.